CELEX: 62009CN0255
Language: fi
Date: 2009-07-09 00:00:00
Title: Asia C-255/09: Kanne 9.7.2009 — Euroopan yhteisöjen komissio v. Portugalin tasavalta

29.8.2009   
            
            
               FI
            
            
               Euroopan unionin virallinen lehti
            
            
               C 205/29
            
         Kanne 9.7.2009 — Euroopan yhteisöjen komissio v. Portugalin tasavalta
   (Asia C-255/09)
   2009/C 205/51
   Oikeudenkäyntikieli: portugali
   
      Asianosaiset
   
   
      Kantaja: Euroopan yhteisöjen komissio (asiamiehet: E. Travesa ja M. França)
   
      Vastaaja: Portugalin tasavalta
   
      Vaatimukset
   
   
               —
            
            
               yhteisöjen tuomioistuinta vaaditaan toteamaan, että Portugalin tasavalta ei ole noudattanut EY 49 artiklan mukaisia velvoitteitaan, koska se ei ole mahdollistanut muusta kuin sairaalahoidosta toisessa jäsenvaltiossa aiheutuneiden sairauskulujen korvaamista 13.8.1992 annetulla asetuksella (Decreto-Lei) nro 177/92, jossa säädetään ulkomailla aiheutuneiden sairauskulujen korvaamisesta, tai muulla kansallisen oikeuden säännöksellä muissa kuin asetuksessa (ETY) N:o 1408/71 (1) tarkoitetuissa tilanteissa tai jos kyseisessä kansallisessa asetuksessa asetetaan muusta kuin sairaalahoidosta toisessa jäsenvaltiossa aiheutuneiden sairauskulujen korvaamisen edellytykseksi ennakkolupa
            
         
               —
            
            
               Portugalin tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Komission mukaan Portugalin tasavalta ei ole noudattanut EY 49 artiklan mukaisia velvoitteitaan sellaisena kuin artiklaa on tulkittu yhteisöjen tuomioistuimen oikeuskäytännössä.
   Tästä oikeuskäytännöstä seuraa, että EY 49 artiklaa sovelletaan tilanteisiin, joissa potilas vastaanottaa vastikkeellisia terveydenhuoltopalveluita muussa kuin siinä jäsenvaltiossa, jossa hänen asuinpaikkansa on.
   Portugalissa asetuksessa nro 177/92, jossa säädetään ulkomailla aiheutuneiden sairauskulujen korvaamisesta, ei nimenomaisesti säädetä muusta kuin sairaalahoidosta toisessa jäsenvaltiossa aiheutuneiden sairauskulujen korvaamisesta muissa kuin asetuksessa N:o 1408/71 tarkoitetuissa tilanteissa, tai Portugalin viranomaisten esittämän tulkinnan mukaan kyseisten muusta kuin sairaalahoidosta aiheutuneiden sairauskulujen korvaaminen edellyttää ennakkolupaa, jonka saamisen edellytyksiä on rajoitettu.
   
      (1)  Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä 14.6.1971 annettu neuvoston asetus (ETY) N:o 1408/71 (EYVL L 149, s. 2).